[
  {
    "q": "Beakanya 674; 467; 647; 476 go tloga go ye nnyane go ya go ye kgolo.",
    "a": "467, 476, 647, 674",
    "context": "",
    "grade": 3,
    "category": "Mathematics"
  },
  {
    "q": "Tsopola lediri lefokong la 2 o be o bope lediriši ka lona.",
    "a": "Kitima – kitimiša.",
    "context": "LEPOGO, PHOOFOLO YE ŠORO\\n\\nLepogo ke phoofolo ya lebelo go feta diphoofolo tše dingwe mo Afrika. E kitima lebelo la dikilometara tše 80 ka iri. Diphoofolo tše tona tša legoro le, di feta tša ditshatšana, ka go ba le dihlogo tše kgolo.\\n\\nDi na le dinko tše kgolo tša go hema oksitšene ye ntši. Mahlong a tšona go na le mmala wo moso wo o thušago tšhireletšong ya mahlasedi a letšatši. Phoofolo ye e kgona go dupelela sejo sa yona se le kgole.\\n\\nLepogo le na le mosela wa bosehla go swana le lefoka gomme mosela wo kua mafelelong o na le methalo ye meso. Mmala wa mosela wo o dira gore phoofolo ye e se bonale ka gare ga lefoka. Mosela wo o šoma bjalo ka sedupe gore le se timelele bana ba lona go le latelela ge go na le mabjang a matelele. Lepogo le re pele le ka hlasela le thoma ka go khukhunetša phoofolo. Ge le le kgauswi le ntšha lebelo la lona ka moka go ka leka go swara phoofolo gomme la tsema dinala molaleng wa yona go leka go e pshikološetša fase. Lepogo le tsebega ka go ba le bohlale ka ge e le ntwadumela.",
    "grade": 12,
    "category": "Reading comprehension"
  },
  {
    "q": "Tshwantšhanyo ke sekapolelo seo ka sona selo se swantšhwago/ bapetšwago le se sengwe. Tsopola lefoko leo le tšweletšago tshwantšhanyo temaneng ya 2.",
    "a": "Ge a mmitša a ilale o be o tloga a fufula pefelo bokameetse ao a belago sebešong. Sefahlego sa gagwe e be eke ke ka mafuri a roto.",
    "context": "Ge mokgekolo le morwa ba be ba le gare ba šoga mogaga woo, kganthe Boreledi ya ba o tšere ka tsebe. O be a lemogile gore mokgekolo o gana nnang ya bosešane ge a eya sekolong. Seo se ile sa dira gore a nape a thome go mo lebelela ka ntaka ya leihlokhubedu. Lehloyo le ile la napa la tsoga, a se sa lebelela mokgekolo gabotse. Le dipolelo tša gona e be e dio ba tša go rapeletša. Kagišo o be a sa lemoga seo le gannyane. O be a sa lemoge ge go bolela ka tsela yela a napile a fehlile pitša ya ntwa.\\n\\nLe ge go be go le ka tsela yeo, Boreledi o ile a kwešiša gore taba ya Kagišo ga e mo leše di theogelago. Ke moo a ilego a re nanogi le semeetseng a bitša monnagwe. Ge a mmitša a ilale o be a tloga a fufula pefelo bokameetse ao a belago sebešong. Ka tsela yeo a bego a bela pefelo, sefahlego sa gagwe e be eke ke ka mafuri a roto. Ge e le botsana bjola bja maloba le maabane bo nyameletše.\\n\\n'Nke o mpotše mo wena Mantšha!' Gwa realo Boreledi mahlong a gagwe go lauma kgabo ya pefelo.\\n\\n'Ke go botše eng Boreledi?' A botšiša ka go realo mogala'Mantšha ebile a laetša boikokobetšo.\\n\\n'Le gona o mpotše therešo …'",
    "grade": 12,
    "category": "Reading comprehension"
  },
  {
    "q": "O nagana gore ke eng seo se ka dirwago go fediša ditiragalo tša go swana le tšeo Setongwane a di dirilego?",
    "a": "Banna ba ka fiwa dithuto kgafetšakgafetša kgahlanong le tlaišo ya bana le basadi. Kotlo ya ditiro tša mohuta wo e be ye šoro kudukudu/ye boima.",
    "context": "NKARENG: Ke swerwe ke mokomane Mahlodi.\\n MAHLODI: O go thomile neng?\\n NKARENG: O nthomile maabane eupša ka no gapeletša go ya mošomong ka lehutšo la go re mohlomongwe o tlo ba kaone. Eupša ke itše go fihla mošomong wa gakala ka be ka gapeletšega go boela gae ka ge dingaka ka moka di be di tšhaišitše.\\n MAHLODI: Aowa ge o etšwa ngakeng mohlomongwe o tlo kaonafala. (O bona leihlo la gagwe le rurugile gannyane.) Ao! Nkareng mogwera, bjalo leihlo la gago lona le reng o ka re le rurugile?\\n NKARENG: (O a le swara.) Kgane le a bonala mogwera?\\n MAHLODI: Ee, Nkareng, kgane le itšeng?\\n NKARENG: (Ka dihlonyana.) Ke tša malapa, Mahlodi.\\n MAHLODI: Aowa Nkareng, o nyaka go mpotša gore Setongwane o go išitše letsogo?\\n NKARENG: Go no ba ka wona mokgwa wo mogwera.\\nMAHLODI: (O šišinya hlogo ka go Makala.) E le gore sebakwa e bileng ge le šala le išana le matsogo ka tsela ye?\\nNKARENG: Sebakwa ga se gona Mahlodi. Setongwane o ganne gore ka mo hwetša a bina le mosatšana yo mongwe wa direthiana tše ntsho gomme ge ke re ke a bolela a napa a nkgorogela.\\n MAHLODI: A ba be ba binela kae?\\nNKARENG: Gona kua ga ka mogwera. A o ra nna tšhuwana …!\\nMAHLODI: Eya, o swere ka mo go fišago mogwera.\\nNKARENG: Tše e sa le dinyane, Mahlodi. Gape monna yola o mpintšha ka leoto le tee.",
    "grade": 12,
    "category": "Reading comprehension"
  },
  {
    "q": "Go ya ka kwešišo ya gago ya bophelo ke eng seo se hlohleletšago tšhomišo ya diokobatši? Tšweletša dintlha TŠE PEDI.",
    "a": "Tlhorišo ya ka lapeng. / Khuetšo ya segwera. / Go ba le mathata. / Go fiwa tšhelete ye ntši ye o sa tsebego gore o dire eng ka yona.",
    "context": "",
    "grade": 12,
    "category": "Reading comprehension"
  },
  {
    "q": "Ngwala sekapolelo sa mothofatšo go tšwa temathetong ya 1.",
    "a": "Dinao tša ba kuka'.",
    "context": "MOTSEMOLLAKOMA – NS PULENG\\n\\nBa tlile ka diphatšamaru le maselawatle,\\nBangwe dinao tša ba kuka tša ba goroša.\\nBa tlile ka dikoloyana le difatanaga,\\nBangwe ka metsekedi le ditimela,\\nBa tshetše matsha le mawatle ba rutha,\\nBa nanoga ka matši le dithokgwa,\\nBa namela meboto le meedi ka tshepo;\\nGo bona lehutšo le kaaka legonono.\\n\\nBa tšwa khutlonne tša lefase,\\nMebotong ya khutšo ya boTranskei,\\nBa tšwa Taung gaMoletsane Lesotho,\\nBangwe masoding a bofanego a Batswana;\\nBa tšwa boZambezi ba tshetše Limpopo,\\nBa tlile ka diketekete tša diketekete,\\nBa tšwa boPotokise Bodikela bja Afrika,\\nBangwe gae gaSekhukhune le gaMphahlele,\\nLe kua Swatseng bangwe ba phutše.\\n\\nBa tlile ka ditlhologelo tša mehuta,\\nBangwe ba šikere, bangwe ba ikgonere;\\nBa kgabile mafulomatala Motsemollakoma,\\nBa phaletše nak'a phala e llile,\\nBa tlogetše dirathana gae le diputswa.\\nTshepo ke go hwetša dilatšatlalakgang.",
    "grade": 12,
    "category": "Reading comprehension"
  },
  {
    "q": "Bontšha tlhalošo ya tirišo ya mantšu a go tšwa setsopolweng se: \"Sebatakgomo sa mabala\"",
    "a": "Kgoši.",
    "context": "Bana ba sebatakgomo sa mabala, le tla gopola gore maloba re tlogile mo re le batho ba ba yago go thuša bana ba lena kua ga mohu kgoši Ntweleng bjale go bušago ngwana wa lena, e lego Mmatshepho. Leeto e bile le lebotse, mohola wa itokišetšwa gwa hloka molato, eupša ya re ge go swanetše go ya go tšeega khudu ya marega yela mogologolo a rego e tsebja ke mmei wa yona, ya hlokega! Gore go eba ka mokgwa woo re ile ra tlaela ra tlalelwa ka tshwanelo, gomme seo lehono re le bileditšego sona ke gore bana ba lena ba re hlatlegelang e be moruswana ge o tshela lefao. Ke tšona tšeo lekgotla, ge eba go na le tše re di šiilego morago magagešo a tla nkgakolla.'\\n\\nO ile go dula fase a lebelela kua le kua eupša gwa se emelele motho. Gore go eba ka mokgwa woo go ile gwa emelela sebatakgomo ka noši, a re:\\n\\n'Banna ba gešo, ditaba di ka wona mokgwa woo monna wa seboledi a šetšego a hlamutše ka gona, gomme nnaena ga go se se ntshwenyago mo kadimong yeo. Go se tshwenyege ga ka ke gore ba e adimelwa go ya go feka maano ao ba a telekanyago, gomme ba tla re go kgotsofala gore e a gampa ba e buša.'",
    "grade": 12,
    "category": "Reading comprehension"
  },
  {
    "q": "Ngwala tswalano ya Mashudu le baanegwa ba: mokhabudi",
    "a": "Ke tate le morwa.",
    "context": "Go tloga tšatši leo batswadi ka moka ba moo Tshakuma ba ile ba duma ge bana ba bona ba ka ba dingaka. Motho wa gona o be a šoma mengwaga ye meraro fela ya ba mohumi, a aga ntlo ya dithaelese, ya meetse ka ntlong le dintlwana tša go ithomela. Ge e le koloi yona o no ntšha yeo a e ratago ka lepokising. Nnete yona ke gore ngaka ge e nyaka koloi efe kapa efe o be a e fiwa ntle le dingangišano goba go lefa Peeletšo. Dikoloi tša go bitša kudu e be e le tša Majeremane, boBMW le boMercedes Benz. Lehono ke tšona fela moo gaMashudu. Ba go otlela tša Japane ba be ba di tlogetše kua kgole le ka gae. O be o ka re dikoloi tša go swana le TOYOTA, ISUZU, SENTRA, NISSAN, MAZDA ga di sa le gona.\\n\\nGe e le dijo e be e le ga mantšhaotlogele. Dikgomo go be go hlabilwe tše lesome, dinku le dipudi di be di ka fihla masome a mahlano. Dikgogo tšona go be go sa tsebe motho gore go hlabilwe tše kae. Dijo tša matsaka di be di apeilwe ke bašomedi ba hotela ya go tuma kudu go la Gauteng. Batho ba motse bona ba be ba apeile ka dipitša tša maotwana a mararo ka kua mafuri, ba ipshina ka magata …",
    "grade": 12,
    "category": "Reading comprehension"
  }
]